Diari Oficial de la Generalitat Valenciana


Sumari del DOGV 5719, del 07-03-2008 (2008/2973)

RESOLUCIÓ de 25 de febrer de 2008, de la Direcció General d'Indústria i Innovació de la Conselleria d'Indústria, Comerç i Innovació, per la qual s'establix el procediment a què fa referència l'article 42.2 del Reial Decret 1.027/2007, de 20 de juliol, pel qual s'aprova el Reglament d'Instal·lacions Tèrmiques als Edificis, per a l'accés al carnet professional en instal·lacions tèrmiques d'edificis per les persones que estiguen en possessió, o en condicions d'obtenir, els títols de Formació Professional reglada indicats en l'annex VI de la Resolució de 20 de febrer de 2004, de la Direcció General d'Indústria i Investigació Aplicada.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5719

Data del DOGV
:   07-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2973


Data del document
:   25-02-2008

Organisme emissor
:   Conselleria d'Indústria, Comerç i Innovació

Tipus de document
:   Resolució

Anàlisi jurídica

 Descriptors 

:   * reconeixement de títols
    * instal·lació frigorífica
    * examen
    * calefacció
    * climatització

RESOLUCIÓ de 25 de febrer de 2008, de la Direcció General d'Indústria i Innovació de la Conselleria d'Indústria, Comerç i Innovació, per la qual s'establix el procediment a què fa referència l'article 42.2 del Reial Decret 1.027/2007, de 20 de juliol, pel qual s'aprova el Reglament d'Instal·lacions Tèrmiques als Edificis, per a l'accés al carnet professional en instal·lacions tèrmiques d'edificis per les persones que estiguen en possessió, o en condicions d'obtenir, els títols de Formació Professional reglada indicats en l'annex VI de la Resolució de 20 de febrer de 2004, de la Direcció General d'Indústria i Investigació Aplicada. [2008/2973]  
L'article 42.2 del Reial Decret 1.027/2007, de 20 de juliol, pel qual s'aprova el Reglament d'Instal·lacions Tèrmiques en els Edificis (d'ara en avant RITE-07) disposa que les persones que acrediten estar en possessió del títol de Tècnic Superior en Manteniment i Muntatge d'Instal·lacions d'Edifici i Procés o del títol de Tècnic en Muntatge i Manteniment d'Instal·lacions de Fred, Climatització i Producció de Calor, corresponents, respectivament, a la Formació Professional de Grau Superior i Mitjà, podran obtenir directament el carnet professional en instal·lacions tèrmiques d'edificis, sense haver de complir el requisit d'haver superat un examen davant l'òrgan competent de la Comunitat Autònoma, sobre coneixement del dit reglament, pel procediment que l'esmentat òrgan establisca.  
D'altra banda, i encara que literalment esta norma estatal no ho haja fet explícit, una interpretació integradora d'esta amb la resta de l'ordenament jurídic en matèria educativa i de seguretat industrial no pot desconéixer que, en general, a més a més d'estes dues titulacions, s'han d'admetre altres titulacions declarades per l'administració espanyola competent equivalents a les mencionades, així com les titulacions equivalents que es determinen per aplicació de la legislació comunitària o d'altres acords internacionals amb tercers països ratificats per l'estat espanyol.  
A este efecte, continua sent aplicable l'annex VI de la Resolució de 20 de febrer de 2004 de l'aleshores Direcció General d'Indústria i Investigació Aplicada (DOGV núm. 4.725, del dia 02.04.2004), les competències de la qual en esta matèria recauen hui en este òrgan directiu, de manera que els títols que s'hi recullen satisfan el requisit de formació exigit per l'incís b) de l'article 42.1 del mencionat Reial Decret 1.027/2007.  
No obstant això anterior, les equivalències establides en els annexos II i III del Reial Decret 777/1998, de 30 d'abril, pel qual es desenvolupen determinats aspectes de l'ordenació de la Formació Professional en l'àmbit del sistema educatiu, vigents hui en virtut de la disposició derogatòria única del Reial Decret 1.538/2006, de 15 de desembre, entre els dos títols que textualment recull el RITE-07 i les titulacions impartides en anteriors plans d'estudis no són exactament iguals, unes són més completes que altres. Així, i de conformitat amb l'annex II, els títols de Tècnic Auxiliar de la Formació Professional de Primer Grau i dels Mòduls Professionals de Nivell 2 tenen els mateixos efectes professionals que el títol de Tècnic en Muntatge i Manteniment d'Instal·lacions de Fred, Climatització i Producció de Calor dels Cicles Formatius de Grau Mitjà, mentre que seguint allò que s'ha regulat en l'annex III, els títols de Tècnic Especialista de la Formació Professional de Segon Grau i dels Mòduls Professionals de Nivell 3 tenen els mateixos efectes, tant professionals com acadèmics, per tant més amplis, que el títol de Tècnic Superior en Manteniment i Muntatge d'Instal·lacions d'Edifici i Procés dels Cicles Formatius de Grau Superior.   
La diferència indicada ha portat a establir un procediment que, tot i ser respectuós amb la normativa bàsica estatal, permeta l'accés al carnet professional en instal·lacions tèrmiques d'edificis a tots estos titulats atenent el principi de proporcionalitat aplicat al major o menor grau d'equivalència entre les titulacions, de manera que, a més de reconéixer l'accés directe a aquells que posseïsquen els títols que s'esmenten literalment en el RITE-07, també es reconega este accés als que posseïsquen títols equivalents amb efectes generals, mentre que les persones que només tenen titulacions amb una correspondència parcial, si bé es beneficien de l'exempció d'acreditar el requisit referent als coneixements teòrics i pràctics, és a dir, els que acrediten competència professional, no queden dispensats de la condició de superar l'examen sobre coneixements del nou RITE-07.  
Finalment, fer saber, que es continua mantenint el títol de Tècnic Superior en Desenvolupament de Projectes d'Instal·lacions de Fluids, Tèrmiques i de Manutenció, a l'efecte d'obtenir el nou carnet professional d'instal·lacions tèrmiques en edificis, com es recull en l'annex VI de la mencionada Resolució de 20 de febrer de 2004, ja que si bé no apareix en l'annex III del Reial Decret 777/1998, de 30 d'abril, atés que les equivalències que establix esta norma es referixen, com no podia ser d'una altra manera, a titulacions anteriors, l'esmentat títol està enquadrat en la mateixa família professional que el de Tècnic Superior en Manteniment i Muntatge d'Instal·lacions d'Edifici i Procés reconegut en el RITE-07, i materialment una anàlisi dels continguts recollits en el Reial Decret que aprova este títol i el seu currículum porta a la conclusió objectiva que els qui posseïsquen l'esmentat títol acrediten, si més no, el requisit establit en l'incís b) de l'article 42.1 del Reial Decret 1.027/2007, i han de superar, únicament, l'examen establit en l'incís c) d'eixe mateix precepte.  
D'acord amb el que s'ha exposat, d'acord amb la facultat atorgada per la disposició final primera de l'Ordre de 23 d'abril de 1997, de la conselleria d'Ocupació, Indústria i Comerç en relació amb la matèria que es regula, així com el que s'ha disposat en l'article 9 del Decret 130/2007, de 27 de juliol, pel qual s'aprova el Reglament Orgànic i Funcional de la conselleria d'Indústria, Comerç i Innovació (DOCV núm. 5.566, de 30 de juliol de 2007), esta Direcció General d'Indústria i Innovació, resol:  
Únic  
Establir en l'annex que s'adjunta el procediment a la Comunitat Valenciana a què fa referència l'article 42.2 del Reial Decret 1.027/2007, de 20 de juliol, pel qual s'aprova el Reglament d'Instal·lacions Tèrmiques en els Edificis per a l'accés al carnet professional en instal·lacions tèrmiques d'edificis per a les persones que estiguen en possessió, o en condicions d'obtenir, els títols que s'esmenten en l'annex VI de la Resolució de 20 de febrer de 2004, de la Direcció General d'Indústria i Investigació Aplicada (DOGV núm. 4.725, del dia 02.04.2004).  
València, 25 de febrer de 2008.- El director general d'Indústria i Innovació: Bruno Broseta Dupré.  
Annex  
Els sol·licitants del carnet professional en instal·lacions tèrmiques d'edificis regulat per l'article 41 del Reial Decret 1.027/2007, de 20 de juliol, que estiguen en possessió, o en condicions d'obtenir:  
1. Un dels títols de:  
- Tècnic Superior en Manteniment i Muntatge d'Instal·lacions d'Edifici i Procés de la família professional de Manteniment i Servicis a la Producció dels Cicles Formatius de Grau Superior,  
- Tècnic Especialista en Fontaneria (branca Construcció i Obres) de la Formació Professional de Segon Grau,  
- Tècnic Especialista en Instal·lacions (branca Construcció i Obres) de la Formació Professional de Segon Grau,  
- Tècnic Especialista en Aprofitament d'Energia Solar (branca Electricitat i Electrònica) de la Formació Professional de Segon Grau,  
- Tècnic Especialista en Manteniment d'Energia Solar i Climatització (branca Electricitat i Electrònica) de la Formació Professional de Segon Grau,  
- Tècnic Especialista en Calor, Fred i Aire Condicionat (branca Electricitat i Electrònica) de la Formació Professional de Segon Grau,  
- Tècnic Especialista en Fred Industrial (branca Electricitat i Electrònica) de la Formació Professional de Segon Grau,  
- Tècnic Especialista en Instal·lacions Frigorífiques i de Climatització (branca Electricitat i Electrònica) de la Formació Professional de Segon Grau,  
- Tècnic Especialista en Instal·lacions d'Energia Solar (branca Electricitat i Electrònica) de la Formació Professional de Segon Grau,  
- Tècnic Especialista en Instal·lacions Tèrmiques Auxiliars de Procés (branca Electricitat i Electrònica) dels Mòduls Professionals de nivell 3,  
- Tècnic Especialista en Instal·lacions Frigorífiques i de Climatització (branca Electricitat i Electrònica) dels Mòduls Professionals de Nivell 3,  
- Tècnic Especialista en Manteniment d'Instal·lacions de Servicis i Auxiliars (branca Electricitat i Electrònica) dels Mòduls Professionals de Nivell 3,  
- Tècnic en Muntatge i Manteniment d'Instal·lacions de Fred, Climatització i Producció de Calor (família professional de Manteniment i Servicis a la Producció) dels Cicles Formatius de Grau Mitjà,  
obtinguts en un centre oficial de formació professional, podran obtenir directament el carnet professional, mitjançant sol·licitud davant el Servei Territorial d'Indústria i Seguretat Industrial de la província corresponent per raó del seu domicili o lloc d'activitat, o òrgan competent que el substituïsca en esta matèria, sense haver de complir el requisit de l'incís c) de l'article 42.1 de l'esmentat reglament, i serà suficient a este efecte la presentació d'una còpia compulsada del títol acadèmic o del resguard acreditatiu que s'hi ha la sol·licitat. Tot això sense perjudici que hagen d'acreditar la resta de condicions exigibles per l'ordenament jurídic. Estes titulacions es considera que satisfan el requeriment estipulat en l'apartat b) del dit precepte relatiu a l'acreditació de coneixements teòrics i pràctics sobre instal·lacions tèrmiques en els edificis.  
2. Un dels títols de:  
- Tècnic Superior en Desenvolupament de Projectes d'Instal·lacions de Fluids, Tèrmiques i de Manutenció (família professional de Manteniment i Servicis a la Producció) dels Cicles Formatius de Grau Superior,  
- Tècnic Auxiliar de Fontaneria (branca Construcció i Obres) de la Formació Professional de Primer Grau.  
- Tècnic Auxiliar en Instal·lacions d'Aigua, Gas i Calefacció (branca Construcció i Obres) dels Mòduls Professionals de Nivell 2,  
- Tècnic Auxiliar en Instal·lació i Manteniment d'Equips de Fred i Calor (branca d'Electricitat i Electrònica) dels Mòduls Professionals de Nivell 2,  
obtinguts en un centre oficial de formació professional, hauran de superar un examen sobre coneixements del nou RITE-07 davant el Servei Territorial d'Indústria i Seguretat Industrial de la província que corresponga per raó del seu domicili o lloc d'activitat, o òrgan competent que el substituïsca en esta matèria, sense perjudici del que s'ha establit en l'Acord de 2 de juliol de 2004 entre les aleshores conselleries de Cultura, Educació i Esport i la d'Indústria, Comerç i Turisme (DOGV núm. 4.839, del dia 10.09.2004), i no queden, per tant, dispensats del requisit c) de l'article 42.1 del Reial Decret 1.027/2007, de 20 de juliol. Tot això sense detriment que han d'acreditar la resta de condicions exigibles per l'ordenament jurídic.